Výpožička nehnuteľného majetku štátu, podľa §13 ods7 a ods.8 z.278/1993 Z.z.
(nebytové priestory)
         - V z o r  -                                            Príloha č.10

Zmluva o výpožičke č.......
nebytových priestorov uzatvorená podľa § 659 a nasl. Občianskeho zákonníka a
podľa § 13 zákona č. 278/1993 Z.z. o správe majetku štátu v znení neskorších
predpisov

      Zmluvné strany
Požičiavateľ:          Slovenská republika
        Centrum pre deti a rodiny....... (uviesť subjekt požičiavateľa)
       Sídlo:
       V zastúpení:        
       IČO:
                                      Bankové spojenie: Štátna pokladnica 
       IBAN:....
       Štátna rozpočtová organizácia v zriaďovateľskej pôsobnosti  Ústredia práce, sociálnych vecí a rodiny zriadená  Zriaďovacou listinou č..... zo dňa.......v znení neskorších dodatkov

         (ďalej len „požičiavateľ“)
        a
      Vypožičiavateľ:    Slovenská republika*
                               názov správcu.......................................
                                sídlo..............................................   
                                      v zastúpení: ..................................
                                      IČO: ............................................... 
                                      Bankové spojenie : Štátna pokladnica 
                                      IBAN :  ........................     
Štátna rozpočtová organizácia v zriaďovateľskej pôsobnosti  ........... zriadená  Zriaďovacou listinou č..... zo dňa.......v znení neskorších dodatkov

                                      (ďalej len vypožičiavateľ)

(požičiavateľa a vypožičiavateľ spolu ďalej aj ako „zmluvné strany“)

uzatvárajú túto zmluvu o výpožičke podľa § 659 a nasl. Občianskeho zákonníka a podľa § 13 zákona č. 278/1993 Z.z. o správe majetku štátu v znení neskorších predpisov
 (ďalej len „zmluva“):
________________
* podľa §13 ods. 7 z.č.278/2013 Z.z. môže byť  vypožičiavateľom  napr. štátna rozpočtová organizácia, obec alebo VÚC, škola alebo školské zariadenie, právnická osoba zriadená osobitným zákonom, ak na základe zákona spravuje majetok štátu napr. Sociálna poisťovňa.

Článok I
Predmet výpožičky a predmet zmluvy 

1.	Predmetom výpožičky, podľa tejto zmluvy, sú nebytové priestory v budove, ktorá je vo vlastníctve Slovenskej republiky v správe  požičiavateľa a táto nehnuteľnosť sa nachádza na ul. ..........  v ................., súpisné číslo ................., v katastrálnom území ............., obec .........., okres ........., zapísaná v KN na LV č. ..............na Okresnom úrade v.......................v podiele......
      (ak je spolusprávcom aj iná organizácia dopíše sa jej súhlas s výpožičkou)

2.	Požičiavateľ na základe tejto zmluvy prenecháva vypožičiavateľovi na bezplatné dočasné užívanie nebytové priestory na 2. poschodí v budove uvedenej v bode 1 tohto článku zmluvy, spolu o výmere................m2, podľa situačného plánu v prílohe č.1, ktorý tvorí neoddeliteľnú súčasť tejto zmluvy, a to:
 (vypíšu sa všetky miestnosti, podľa   rozhodnutia o dočasnej prebytočnosti)
a)	kancelárske priestory spolu o výmere..............m2, z toho: 
č. miestnosti ............... o výmere 
           č. miestnosti ............... o výmere                                 
 
b) ostané priestory spolu o výmere........m2, z toho:
      napr.: sociálne zariadenia, kuchynka, sklady, archív a pod....
                 uviesť výmery jednotlivých miestností                 
(ak je súčasťou aj zariadenie miestností, uvedie sa to v zmluve a zoznam zariadenia bude prílohou tejto zmluvy ako jej neoddeliteľná súčasť)

3.	Predmet výpožičky bol rozhodnutím požičiavateľa č. ............. zo dňa ............... vyhlásený za dočasne prebytočný v súlade s §3 ods.4 zákona č. 278/1993 Z.z. o správe majetku štátu v znení neskorších predpisov. 

4.	S právom užívania vypožičaných priestorov je spojené aj právo požičiavateľa bezplatne užívať spoločné priestory a zariadenia budovy t.j. schodiská, chodby, vstupná hala, výťah a nádvorie ...............a pod..

5.	Vypožičiavateľ vyhlasuje, že mu je známy súčasný stav predmetu výpožičky a v takomto stave ho preberá a zároveň sa zaväzuje uhrádzať požičiavateľovi náklady za služby, poskytovanie ktorých je spojené s bezplatným užívaním predmetu zmluvy, a to v rozsahu stanovenom touto zmluvou.

6.	K odovzdaniu  a prevzatiu nebytových priestorov dôjde na základe písomného protokolu, ktorý podpíšu obidve zmluvné strany, pričom každá zmluvná strana si ponecháva jeden rovnopis tohto protokolu. 

Článok II
Účel  a doba výpožičky

1.	Účelom výpožičky je užívanie predmetu výpožičky uvedeného v článku I bod 2 tejto zmluvy, pre činnosť vypožičiavateľa pre potreby .............vypísať konkrétny účel..........................

2.	Zmluva sa uzatvára na dobu určitú, a to: ........... (najviac na 5 rokov) od dátumu nadobudnutia účinnosti tejto zmluvy.

Článok III
Podmienky úhrad nákladov za služby
1.	Vypožičiavateľ sa zaväzuje uhrádzať náklady za jednotlivé služby, podľa tohto bodu zmluvy, poskytovanie ktorých je spojené s bezplatným užívaním predmetu výpožičky, a to podľa skutočných nákladov prepočítaných pomerom vypožičiavateľom užívanej plochy predmetu výpožičky  podľa m2 a celkovej plochy kancelárskych priestorov požičiavateľa, ktorá je .....m2. Dočasne užívaná plocha vypožičiavateľom je vo výške ....... % z celkových nákladov na administratívnu budovu požičiavateľa. 

Špecifikácia prevádzkových nákladov a dodávateľsky poskytovaných služieb:

•	Prevádzkové náklady spojené s výpožičkou:
na dodávku tepla  
           na dodávku  elektrickej energie,  príp, plyn                                                              
           vodné a stočné + zrážková voda                                 
                  upratovanie a čistenie                                            
           odvoz tuhého komunálneho odpadu      
           náklady na poistenie budovy

•	dodávateľské služby spojené s prevádzkou nehnuteľnosti:
 bežná údržba a drobné opravy,
     (odborné prehliadky, revízie zariadení, revízia hasiacich zariadení - HP, požiarne hydranty a požiarne uzávery, servisné práce a opravy výťahu  rozvody vody, vykurovania, kanalizácie, deratizácia a dezinsekcia a ďalšie služby spojené s prevádzkou budovy) 
                   ochrana objektu, cez pult centralizovanej ochrany
                   
2.	Vypožičiavateľ je povinný uhrádzať požičiavateľovi telekomunikačné poplatky za používanie telefónnej linky, ktoré požičiavateľ vyúčtuje mesačne na základe faktúry dodávateľa telekomunikačných služieb a výpisu uskutočnených hovorov. Faktúra požičiavateľa je splatná do 30 dní odo dňa jej doručenia vypožičiavateľovi. 
(v prípade, že si vypožičiavateľ zabezpečí telekomunikačné služby na vlastné náklady, uvedie sa táto skutočnosť v zmluve)

3.	Vypožičiavateľ sa zaväzuje uhrádzať požičiavateľovi náklady  za služby podľa bodu 1 a bodu 2 tejto   zmluvy mesačne vždy do 30 dní odo dňa doručenia faktúry, podľa výpočtového listu v prílohe č.2, ktorý tvorí neoddeliteľnú súčasť tejto zmluvy. Kópie dodávateľských faktúr budú tvoriť prílohu faktúr vystavených požičiavateľom. 
       Predpokladané ročné náklady na služby spojené s výpožičkou sú vo výške.... € (slovom.......)

4.	V prípade, ak sa vypožičiavateľ dostane do omeškania so zaplatením peňažných záväzkov, ktoré je povinný zaplatiť požičiavateľovi na základe tejto zmluvy, je vypožičiavateľ povinný zaplatiť požičiavateľovi úroky z omeškania vo výške určenej právnym predpisom účinným k prvému dňu omeškania.

5.	Náklady služieb spojených s výpožičkou môže požičiavateľ zvýšiť na základe zmien uskutočnených podľa všeobecne záväzného predpisu alebo zvýšenia cien energií a médií účtovaných požičiavateľovi dodávateľskými organizáciami, formou písomného aktuálneho výpočtového listu, podpísaného obidvoma zmluvnými stranami.

Článok IV
Práva a povinnosti zmluvných strán

1.	Vypožičiavateľ sa zaväzuje užívať nebytový priestor uvedený v článku I tejto zmluvy  a jeho zariadenie (ak je súčasťou aj zariadenie miestností) len v rozsahu a na účel dohodnutý v tejto zmluve.

2.	Vypožičiavateľ vyhlasuje, že bol oboznámený s pokynmi, smernicami a pravidlami požičiavateľa pre prevádzku budovy, s protipožiarnymi a bezpečnostnými opatreniami a tieto sa zaväzuje dodržiavať.

3.	Vypožičiavateľ je povinný bez zbytočného odkladu oznámiť požičiavateľovi potrebu opráv, ktoré má vypožičiavateľ urobiť, a umožniť vykonanie týchto opráv a iných nevyhnutných opráv, inak vypožičiavateľ zodpovedá za škodu, ktorá nesplnením tejto povinnosti vznikla.

4.	Vypožičiavateľ nesmie bez predchádzajúceho súhlasu požičiavateľa, vykonávať stavebné úpravy na predmete výpožičky.

5.	Vypožičiavateľ nie je oprávnený prenechať vypožičané priestory do užívania tretím osobám.

6.	Vypožičiavateľ zodpovedá za škodu spôsobenú na vypožičaných priestoroch ním, jeho zamestnancami a tretími osobami v plnej výške. V prípade vzniku takýchto škôd, je vypožičiavateľ povinný uhradiť požičiavateľovi skutočnú škodu. Škoda sa uhrádza v peniazoch, ak však o to poškodený požiada a ak je to možné a účelné, uhrádza sa škoda uvedením do pôvodného stavu.

7.	Požičiavateľ si vyhradzuje právo vstupu ním určeného zástupcu do vypožičaných priestorov za účelom kontroly dodržiavania tejto zmluvy. Vypožičiavateľ je povinný umožniť vstup do vypožičaných priestorov takejto osobe a to bezodkladne po oznámení žiadosti o vstup do vypožičaných priestorov.

8.	Vypožičiavateľ sa zaväzuje udržiavať poriadok a čistotu v priestoroch, ktoré sú predmetom výpožičky.

9.	Požičiavateľ si vyhradzuje právo zmeniť rozsah predmetu zmluvy v prípade, že časť vypožičaných nebytových priestorov bude potrebovať na plnenie úloh v rámci predmetu svojej činnosti alebo v súvislosti s ním a tieto už nebudú pre požičiavateľa dočasne prebytočným majetkom.

Článok V
Skončenie výpožičky

1.	Požičiavateľ môže odstúpiť od zmluvy ak:
           a) vypožičiavateľ užíva nebytový priestor v rozpore so zmluvou,
           b) vypožičiavateľ  o  viac  ako  jeden mesiac mešká s platením úhrad za služby spojené                   
               s užívaním nebytového priestoru

2.	Zmluva o výpožičke môže zaniknúť aj vzájomnou dohodou zmluvných strán.

3.	Účinnosť zmluvy je možné ukončiť pred uplynutím doby, na ktorú sa uzatvorila, aj vypovedaním zmluvy, ak požičiavateľovi vznikne potreba užívať  predmet výpožičky na plnenie úloh v rámci predmetu svojej činnosti alebo v súvislosti s ním. Výpovedná lehota trvá 3 mesiace a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane

3.	Po skončení výpožičky je vypožičiavateľ povinný vrátiť nebytový priestor v stave v akom ho prevzal, s prihliadnutím na obvyklé opotrebenie.

Článok VI
Záverečné ustanovenia

1.	Ostatné práva a povinnosti, ktoré nie sú upravené touto zmluvou sa riadia zákon č. 40/1964 Zb.  Občianskym zákonníkom v znení neskorších predpisov a zákonom č. 278/1993 Z. z. o správe majetku štátu v znení neskorších predpisov. 

2.	Neoddeliteľnou súčasťou tejto zmluvy sa po jeho podpísaní stáva písomný protokol o odovzdaní a prevzatí vypožičaných priestorov.

3.	Zmeny a dodatky tejto zmluvy je možné robiť len formou písomných a očíslovaných dodatkov, podpísaných oboma zmluvnými stranami.

4.	Na úseku požiarnej ochrany a bezpečnosti a ochrany zdravia pri práci zodpovedá vypožičiavateľ za vypožičané priestory v zmysle platných predpisov. 

5.	Zmluva nadobúda platnosť dňom udelenia súhlasu Ministerstvom práce, sociálnych vecí a rodiny Slovenskej republiky *(príp. MF SR) a účinnosť nadobúda dňom nasledujúcim po dni jej zverejnenia.

6.	Zmluva je vyhotovená v piatich  rovnopisoch, z ktorých dva obdrží vypožičiavateľ, dva požičiavateľ a jeden Ministerstvo práce, sociálnych vecí a rodiny Slovenskej republiky *(príp. MF SR). 

7.	Zmluvné strany vyhlasujú, že si zmluvu riadne prečítali, jej obsahu porozumeli, zmluva nebola uzatvorená v tiesni ani za zvlášť nevýhodných podmienok, a na znak súhlasu s ňou ju vlastnoručne podpisujú.

           V ...................  dňa                                                  V .................. dňa          

           Za požičiavateľa				          Za vypožičiavateľa                               

       ................................................ 	.................................................... 
       meno štatutára					                 meno štatutára	
          funkcia                                                                                                         funkcia

_______________________________

*Podľa § 13 ods.7 zákona č. 278/1993 Z.z. o správe majetku štátu v znení neskorších predpisov, sa 
-na platnosť zmluvy uzatvorenej podľa  písm. a) a písm. d) citovaného ustanovenia vyžaduje súhlas          zriaďovateľa t.j. MPSVR SR; 
- na platnosť zmluvy uzatvorené j podľa písm. b) a c) sa vyžaduje súhlas MF SR